text: Natlig brand på asylcenter Uge blev hurtigt slukket
  03 februar 2017 kl. 06.09
  Kort før klokken 02 natten til fredag blev der slået brandalarm fra asylcentret i Uge ved Tinglev. Mandskab fra Brand & Redning Sønderjylland fik hurtigt bugt med ilden.
  Syd- og Sønderjyllands Politi skal fredag forsøge at finde frem til, hvad der ligger bag nattens brand på asylcentret i Uge.
  Branden blev hurtigt slukket, og hverken beboere eller ansatte kom noget til.
  - Brandfolkene fik slukket ilden hurtigt og effektivt. Vi har ikke endnu noget på brandårsagen. Det skal vi have undersøgt i løbet af fredagen, siger vagtchef Ivan Gohr Jensen, Syd- og Sønderjyllands Politi, fredag morgen til TV SYD.
  Tinglev og Bolderslev har været til brand i institution. Branden er slukket og der var ingen tilskadekomne. pic.twitter.com/anQkcN3FpR
  
  